କଟକଃ ମାହାଙ୍ଗା ଦୁଷ୍କର୍ମ ଓ ହତ୍ୟା ମାମଲା । ମୃତ ମହିଳାଙ୍କ ଭିଣୋଇ ଦୈତାରୀ ସ୍ୱାଇଁକୁ ଅଟକ ରଖିଛି ପୋଲିସ ।ଗତକାଲିଠାରୁ ଦୈତାରୀକୁ ଅଟକ ରଖି ପଚରାଉଚରା କରୁଛି ପୋଲିସ । ଦୈତାରୀ ଘର ସାଲେପୁର ଥାନା ତାଳପଡ଼ା ଗାଁରେ । ଗତ 17 ତାରିଖରେ କଟକ ଜିଲ୍ଲା ମାହାଙ୍ଗା ବ୍ଲକ ଭେଡ଼ା ସାଲେପୁର ପଞ୍ଚାୟତରେ ଘଟିଥିଲା ଏହି ଚାଞ୍ଚଲ୍ୟକର ଘଟଣା ।
ବିଧବା ମହିଳାଙ୍କୁ ଦୁଷ୍କର୍ମ ପରେ ହତ୍ୟା କରାଯାଇ ଘରଠାରୁ 200 ମିଟର ଦୂରରେ ଥିବା ପିଟନାଳୀରେ ମୃତଦେହକୁ ଫୋପାଡି ଦିଆଯାଇଥିଲା । ଅର୍ଦ୍ଧ ଉଲଗ୍ନ ଅବସ୍ଥାରେ କେନାଲରୁ ମହିଳାଙ୍କ ମୃତଦେହ ଉଦ୍ଧାର କରିଥିଲା ପୋଲିସ । ମହିଳା ଘରେ ଏକୁଟିଆ ରହୁଥିବାବେଳେ କେହି ଦୁବୃର୍ତ୍ତ ମିଶି ଏହି କାଣ୍ଡ କରିଥାଇପାରନ୍ତି ବୋଲି ପରିବାର ଲୋକେ ଅଭିଯୋଗ କରିଥିଲେ ।
